บลจ.ทิสโก้ ขายกองทุน FIF ลงทุนหุ้นยุโรปเสนอขายครั้งแรกตั้งแต่วันนี้ -13 ต.ค. 58
บริษัทหลักทรัพย์จัดการกองทุน ทิสโก้ จำกัด เปิดเผยว่า บริษัทจับเทรนด์ผู้สูงอายุโลกเพิ่มต่อเนื่อง ล่าสุดเปิดเสนอขาย "กองทุนเปิด ทิสโก้ ซิลเวอร์ เอจ" มูลค่าโครงการ 2,000 ล้านบาท เปิดเสนอขายครั้งแรก ตั้งแต่วันนี้ -13 ต.ค. 58
5 ต.ค. 2558

บริษัทหลักทรัพย์จัดการกองทุน ทิสโก้ จำกัด เปิดเผยว่า บริษัทจับเทรนด์ผู้สูงอายุโลกเพิ่มต่อเนื่อง ล่าสุดเปิดเสนอขาย “กองทุนเปิด ทิสโก้ ซิลเวอร์ เอจ” มูลค่าโครงการ 2,000 ล้านบาท เปิดเสนอขายครั้งแรก ตั้งแต่วันนี้ -13 ต.ค. 58
โดยนโยบายลงทุนจะเน้นลงทุนในหุ้นยุโรปในกลุ่มอุตสาหกรรมต่างๆ ที่จะได้รับประโยชน์จากกลุ่มประชากรผู้อายุสูงอายุที่มีจำนวนมากขึ้น ที่มีความต้องการบริการหรือผลิตภัณฑ์ ในธุรกิจบางกลุ่ม เช่น กลุ่มเภสัชกรรม กลุ่มสุขภาพและอุปกรณ์ทางการแพทย์ กลุ่มสันทนาการ กลุ่มการเงินและประกัน และกลุ่มธุรกิจที่เกี่ยวข้องกับการดูแลผู้สูงวัย เป็นต้น ผ่านหน่วยลงทุนของกองทุน CPR Invest – Silver Age ชนิดหน่วยลงทุน I-Acc ที่บริหารจัดการโดย CPR Asset Management ในเครือของ Amundi
การลงทุนมีวัตถุประสงค์เพื่อสร้างผลตอบแทนให้ดีกว่าผลตอบแทนของหุ้นยุโรปในระยะยาว โดยใช้ดัชนีอ้างอิง MSCI Europe Total Net Return (EUR) โดยข้อดีของกองทุนหลักคือ มีการกระจายการลงทุนในหุ้นยุโรปในหลายกลุ่มอุตสาหกรรม จึงช่วยลดความเสี่ยงจากความผันผวนของหุ้นในกลุ่มอุตสาหกรรมใดอุตสาหกรรมหนึ่งได้